== Baggrundsviden ==
[[Fil:Puy de Poix, gisement bitumeux.JPG|thumb|right|Naturligt forekommende asfalt i 'Puy de la Poix', [[Clermont-Ferrand]], [[Frankrig]]]]
Asfalt bliver ofte forbundet eller forvekslet med [[tjære]]. Tidligere anvendtes tjære som bindingsmateriale i vejbelægningen før man gik over til at bruge bitumen. Tjære er et produkt udvundet fra kul og er kemisk meget afvigende fra bitumen, som udvindes fra råolie. I den første halvdel af det 20. århundrede var tjære det mest udbredte bindingsmateriale til vejbelægning. Det var et oplagt materiale, da det var et restprodukt ved fremstilling af [[Coal gas|bygas]]. Man gik i midlertidigt over til at bruge [[naturgas]] frem for bygas omkring 1970. De første veje brolagt med tjære finder man i [[Baghdad]] allerede i 800 tallet.<ref>Dr. Kasem Ajram (1992). The Miracle of Islam Science (2nd Edition ed.). Knowledge House Publishers.</ref> Overgangen til anvendelsen af bitumen i stedet for tjære udgjorde et betydeligt kvalitetsløft, da bitumen er et langt bedre bindemiddel såvel i forhold til funktionsegenskaberne af den færdige asfaltbelægning og også i forhold til de miljømæssige aspekter.
Fysik Kemi Kultur Teknologi